Rikunarita-ORG/Wikinium huggingface dataset:
# Daggubati Rana

|  |
| --- |
| Daggubati Rana |
| telug.: రానా |
|
Rana Daggubati «Baahubali: Augotiž»-fil'man presskonferencijal, vn 2015 kezaku |
| radmižen toižend: | filmiprodutsent, filminäitleja, lavastuskunstnik, fotograf, akt'or, comics writer |
| sündundan dat: |
14. tal’vku 1984
 |
| sündundan sijaduz: | Čennai, Indii |
| valdkund: |  Indii |
| tat: | Daggubati Suresh Babu[d] |
|  **Daggubati Rana VikiAitas**  |

**Ramanaidu Daggubati**, om tutab **Rana Daggubati**-nimenke (mugažo anglijan kelel, telug.: దగ్గుబాటి రానా, hindi: राना दग्गुबाटि; sünd. 14. tal'vku 1984, Madras, Tamil Nadu, Indii), vai muite **Rana**, om indijalaine akt'or da prodüser. Edestab telugukel'žiš fil'miš tobjimalaz.

## Biografii

Rana om sündnu Čennai-lidnha, Sureš Babu Daggubati-prodüseran i hänen Lakšmi Daggubati-akan pereheze. Hänen Ventakeš-däd' om populärine akt'or, tatan Ramanaidu Daggubati-tat (Rana:n ded) radoi prodüseran. Rana openui Haidarabad-lidnan publižes školas i Čennain «Chettinad Vidyashram»-školas. Edel fil'madandoid Rana radoi vizualižiden effektoiden pirdajaks da prodüseraks. Zavodi akt'oran kar'jerad vl 2010.

Akt'or eläb kanzanke heiden pertiš Haidarabad-lidnas.

## Valitud fil'mografii akt'oraks

* «*Lider*» (2010) — Ardžun Prasad
* «*Sada vägestust vai pölištuda*» (2011) — DiŽei Džoki Fernandes
* «*Minun tahtoind*» (2012) — Ganeš
* «*Sur' opendai*» / «*Kitänd Krišnale*» (2012) — tehnologijan Babu-bakalavr
* «*Nece norišt om meletoi*» (2013) — Vikram (*kameo*)
* «*Baahubali: Augotiž*» (2015) — Bhallaladeva
* «*Rudramadevi*» (2015) — Čalukija Virabhadra
* «*Gazi-VA-laivan atak*» (2017) — Ardžun Verma
* «*Baahubali: Lopind*» (2017) — Bhallaladeva
* «*Olen kunigaz, minä-žo olen ministr*» (2017) — Radha Džogendra

## Mel'hetartujad faktad

* Akt'or om neniden sportjoukuiden pidajan: «Telugu Tigers» (futzal), «Telugu Titans» (kabaddi), «Baahubali Boxers» (boks).
* Vl 2017 starinoiči ühtes interv'juišpäi, miše hän oli sogenzunu laps'aigan, no satusekaz transplantacijan operacii pördi nägemišt hurale sil'male.

## Homaičendad

## Irdkosketused

* Daggubati Rana «Internet Movie Database»-saital (angl.)
* Daggubati Rana «KinoPoisk»-saital (ven.)
* Rana Daggubati — Instagram.
# Mägi

Sur' Ararat-mägi (relätivine korktuz om 4365 m), Armenijaspäi kacten
Demavand-mägi tal'vel (Iran)
**Mägi** om reljefan pozitivine form. Se om izoliruidud ümbrišton libutez tazon tahondan päl vai pä mägitahondas (mägenpä). Mägel om nägubid pautkid da agj.

Kaikuččel mägel om kaks' korktust: absolütine (meren tazopindanke rindataden) i relätivine (ümbärdajan tahondan mödhe). Kaikiš korktemb Man mägi om Džomolungm (8848 m ü.m.t.). Ku libuda vastmägehe, ka tegese vilumb da närakomb, klimatižed vöned vajehtadas toine toižen jäl'ghe.

Mägiden mikroreljefan elementad oma mägenpäd, mägenagjad, pautked, ülämäneged, mägialangištod, mägiharjad, jäžomad i morenreljef (jäžoman lähtendan jäl'ghe).

## Klassifikacii

Mägenpäiden harakteran mödhe jagadas niid gruppikš: pikanvuiččed, platonvuiččed, kumplonvuiččed da toižed. Vedenalaižiden mägiden päd tegesoiš erasti sarikš. Erištadas tektonodenudacionižid i vulkanižid mägid sündundan mödhe.

Jagadas mägid korktusen mödhe:

* korktad, ülemba kaht kilometrad relätivižen korktusen mödhe, enamba koumed kilometrad — absolütine korktuz;
* keskmäižed, relätivižen korktusen 0,8..2 km i üks'..koume kilometrad ü.m.t. absolütižen;
* madalad, niiden relätivine korktuz om 500..800 metrad, absolütižikš tuhaze metrhasai ü.m.t. kortte.

## Mäged i ristit

Mägiden ristitišt om harvemb mi reljefan alembil formil i mägitazangištoil, vilumb klimat i jüged transportine ühtenzoituz oma sen süikš. Elon arvoimižed mägiden pautkil oma jügedamb, tarbhaitas vahvembad tervhust.

Mägisistemad sättujita ülämänegita vedadas erižiden etnosiden sädandannoks hätken izoläcijan tagut.

Rahvahidenkeskeine mägiden päiv (angl.: *International Mountain Day*) oigendase kaikuččen voden 11. tal'vkud, joga kerdan erazvuiččen devizan al. Se om pandud ÜRO:n egidan al vl 2003 edenemha mägiterritorijoiden seižujad šingotest.

## Mägehe sidodud vepsän muštatišed da ozoitesed

### Muštatišed

>
> * *Abuta mehele mäges, a lapsele künduses.*
> * *Kus oma mäged, ka sigä orgod-ki.*
> * *Mägelpäi palab päiv, Änižespäi vilu päiv.*
>
>
>

### Ozoitez

>
> Ivoi itkeb mägen päs (tohuz palab).
>
>
>

## Kacu mugažo

* Kukkaz
* Vedenalaine mägi

## Homaičendad
# Mombas

**Mombas
Mombasa (angl. i suah.)**|  **Lidnanznam**  |  **Flag**  |
| Valdkund
  | Kenii |
| Eläjiden lugu (2019)
  | 1,208,333 ristitud |
| Pind
 | 220 km² |
|  |
| Pämez'
  | Abdulsvamad Šariff Nassir (*Abdulswamad Shariff Nassir*) |
| Telefonkod
 | +254- |
| Aigvö
 | UTC+3 |

Lidnan kart (2014)
**Mombas** (angl.: *Mombasa* [mɒmˈbæsə], suah.: *Mombasa*) om Kenijan kahtenz' surtte lidn i kaikiš järedamb meriport. Sädab erigoittud ümbrikod administrativižikš.

## Istorii

Eländpunktan aluz om pandud 11. voz'sadal. Mainitase ezmäižen kerdan araban al'-Idrisi-geografan 12. voz'sadan käzikirjuteses. Kändihe sureks torguindlidnaks 15. voz'sadale. Mombas oli Portugalijan kolonialižeks keskuseks vspäi 1593, portugaline Iisusan lidnuz i jumalankodi oma kaičenus muštnikoikš. Vspäi 1698 oli alištunu Omanan tobmudele. Vl 1837 Zanzibaran sultan valdoičeškanzi lidnas. Vspäi 1875 se oli Britanižen imperijan tobmuden al.

Vl 1905 sirtihe britanižen protektoratan pälidnad Mombasaspäi Nairobihe. Edel vn 2010 konstitucijan vahvištust oli valdkundan Merenrandaližen agjan administrativižeks keskuseks.

## Geografijan andmused

Lidn sijadase Kenijan suvipäivnouzmas, suvhe ekvatoralpäi, Indižen valdmeren ühtennimižel korallsarel i kontinentan lähižil randoil, 50 m ü.m.t. keskmäižel korktusel. Sar' ühtenzoitase kontinentanke sildal da damboil. Matkad Nairobi-pälidnhasai om 440 km lodeheze.

Klimat om ekvatorialine räk. Kun keskmäine lämuz om +24..+28 C° vodes läbi. Ekstremumad oma +13,6 C° i +45,9 C°. Paneb sadegid 1072 mm vodes, enamba sulakus-semendkus (390 mm pordos), vähemba vilukus-keväz'kus (14..56 mm kus).

## Eläjad

Vl 1950 ristitišt oli 94 tuh. eläjid. Kaik 972 tuhad eläjid oli lidnas vl 2011. Läz 3,5 mln ristituid elihe lidnaglomeracijas vl 2019.

Lidnas om islaman pühäpertid, katoline päjumalanpert', induizman 19.-20. voz'sadoiden pühäpertid.

## Homaičendad

## Irdkosketused

* Lidnan oficialine sait (*mombasa.go.ke*). (angl.)
# Prabhas

|  |
| --- |
| Prabhas |
| telug.: ప్రభాస్ |
|
Prabhas *«Baahubali»-fil'man* prezentacijal Mumbaiš, vn 2015 kezaku |
| radmižen toižend: | akt'or |
| sündundan dat: |
23. reduku 1979
 |
| sündundan sijaduz: | Čennai, Indii |
| valdkund: |  Indii |
| tat: | Uppalapati Surya Narayana Raju[d] |
|  **Prabhas VikiAitas**  |

**Prabhas** (mugažo anglijaks, virktas [pɾabʱaːs]), todesine nimi om **Venkata Satjanarajana Prabhas Radžu Uppalapati** (telug.: ఉప్పలపాటి ప్రభాస్ రాజు, hindi: प्रभास राजु उप्पालापाटि, angl.: *Venkata Satyanarayana Prabhas Raju Uppalapati*; sünd. 23. reduku 1979, Madras, Tamil Nadu, Indii), om indijalaine akt'or. Fil'mdase telugukel'žiš fil'miš tobjimalaz.

## Biografii

Prabhas om sündnu Madras-lidnha, Uppalapati Sur'ja Narajana Radžu-kinoprodüseran i hänen Siva Kumari-akan pereheze. Prabodh-veik i vanhemb Pragati-sizar oma akt'oral. Voziden 1970−1980 populärine Tollivudan Krišnam Radžu Uppalapati-akt'or om Prabhasan däd'.

Om Sri Čaitanjan kolledžan pästnikan (Haidarabad) tehnologijan bakalavr-arvonke. Naimatoi akt'or tähäsai.

## Valitud fil'mografii

* «*Išvar*» (2002) — Išvar
* «*Raghavendra — pühä saldat*» (2003) — Raghava
* «*Vihm*» (2004) — Venkat
* «*Varjoičii*» (2005) — Šivadži / «Varjoičii»
* «*Täuz' kudmaine*» (2006) — Šiva Kešava
* «*Billa*» (2009) — Billa da hänen Ranga-kaks'nik
* «*Üks'jäine händikaz*» (2009) — Čotu
* «*Kalliž naine*» (2010) — Prabha
* «*Vigatomuz-ižand*» (2011) — Vikki
* «*Toroknik*» (2012) — Riši
* «*Terav perč*» (2013) — Džai
* «*Baahubali: Augotiž*» (2015) — Amarendra / Mahendra Baahubali
* «*Baahubali: Lopind*» (2017) — Amarendra / Mahendra Baahubali
* «*Saaho*» (2019) — Ašok Čakravarti / Siddhant Nandan Saaho

## Mel'hetartui fakt

Prabhas om ezmäine suvižindine akt'or vahakopijanke Tüsso-madaman muzejas.

## Homaičendad

## Irdkosketused

* Prabhas *Feisbuk*-verkos.
* Prabhas «Internet Movie Database»-saital (angl.)
* Prabhas «KinoPoisk»-saital (ven.)
# Čopra Pariniti

|  |
| --- |
| Čopra Pariniti |
| angl.: *Parineeti Chopra* |
|
Pariniti Čopra vl 2013 |
| radmižen toižend: | актриса, киноактриса |
| sündundan dat: |
22. reduku 1988
 |
| sündundan sijaduz: | Ambala[d], Haryana[d], Indii |
| valdkund: |  Indii |
|  **Čopra Pariniti VikiAitas**  |

**Pariniti Čopra** (hindi: परिणीति चोपड़ा, angl.: *Parineeti Chopra* [pəriːniːt̪iː ˈtʃoːpɽaː]; sünd. 22. reduku 1988, Ambal, Har'jan, Indii) om Bollivudan indine aktris i pajatai. Vändab hindikel'žid rolid.

## Biografii

Pariniti om sündnu Ambal-lidnha, pendžabalaižiden kanzha. Hänen tat om Pavan Čopra-biznesmen i toi Indijan armijan täht Ambalas, Rina Čopra-mam om otnus kodiižandushe. Kaks' poigad om kanzas aktrisan ližaks: Šivang i Saradž. Prijanka Čopra-, Mira Čopra- i Mannara-aktrisad oma hänen dvojurodnijad sizared.

Naine openui Iisusan i Marijan jumalankodikundas, klassine indine muzik oli disciplinaks. Sirdi Londonha seičemetoštkümnevoččen, lopi opendust *Manchester Business School*-aluzkundas. Pördui kodimale mail'man finansižen krizisan tagut vl 2009. Edel fil'madandoid Pariniti radoi menedžeraks, hänel unikuva oli kätas investicijoiden bankiraks. Zavodi aktrisan kar'jerad vl 2011. Vspäi 2014 Pariniti radoi televizijas. Vl 2017 debütirui pajatajaks.

## Valitud fil'mografii

* «*Emändad Rikki Bahlad vaste*» (2011) — Dimpl Čaddha
* «*Armastusen vasthalibujad*» (2012) — Zoja Kureši
* «*Todesine indine roman*» (2013) — Gajatri
* «*Hän muhaidab, hän om kulkus!*» (2014) — Mita Solanki
* «*Armastusen pir*» (2014) — Gul'rez «Gullu» Kadir
* «*Laske südäikera löb*» (2014) — Diša
* «*Minun armaz Bindu*» (2017) — Bindu Šankarnarajanan
* «*Ilokahad manitajad 4*» / «*Palab pirg möst*» (2017) — Huši Čauhan
* «*Namaste Anglii*» (2018) — Džasmit Kaur Randhava
* «*Saina*» (2021) — Saina Nehval

## Homaičendad

## Irdkosketused

* Pariniti Čopra — Instagram.
* Čopra Pariniti «Internet Movie Database»-saital (angl.)
* Čopra Pariniti «KinoPoisk»-saital (ven.)
# Bethoven Lüdvig van

|  |
| --- |
| Bethoven Lüdvig van |
| saks.: *Ludwig van Beethoven* |
|
Lüdvig van Bethovenan portret *(pirdi Karl Štiler, 1820)* |
| radmižen toižend: | muzikankirjutai |
| sündundan dat: |
16. tal’vku 1770
 |
| sündundan sijaduz: | **Lua tõrge kohal Moodul:Sources 177. real: attempt to concatenate local 'letter' (a nil value).** |
| valdkund: |  Kölni kuurvürstkond[d]  Austria keisririik[d] |
| kolendan dat: | **Lua tõrge kohal Moodul:Sources 177. real: attempt to concatenate local 'letter' (a nil value).** |
| kolendan sijaduz: | **Lua tõrge kohal Moodul:Sources 177. real: attempt to concatenate local 'letter' (a nil value).** |
| tat: | Johann van Beethoven[d] |
| mam: | Maria Magdalena van Beethoven[d] |
| avtograf: |  |
| sait: | beethoven.de |
|  **Bethoven Lüdvig van VikiAitas**  |
| **Om sädusid** VikiPurtkiš  |

**Lüdvig van Bethoven** (saks.: *Ludwig van Beethoven* [ˈluːtvɪç fan ˈbeːt.hoːfən]; sünd. 16. tal'vku, valatadud 17. tal'vku 1770, Bonn, Vestfalii, Germanii, Pühä Rimalaine imperii — kol. 26. keväz'ku 1827, Ven, Avstrijan imperii) — saksalaine muzikankirjutai, dirižor da pianist, üks' «venalaižiš klassikoišpäi».

Bethoven om kaikiš järedamb person Evropan klassižes muzikas keskes klassicizmad da romantizmad. Hän om arvostadud lujas muzikankirjutai, edestadas Bethovenan muzikad paksus lujas.

Muzikankirjutai tegi sädusid kaikiš žanroiš: operad, baletad, muzikad dramatižiden spektakliden täht, töd horan täht.

Läz sadad Bethovenan muštnikoid oma letud 54 lidnoiš videl kontinental.

## Sädused

* ühesa nomeruidud simfonijad, niiden kesken № 3 «Vägimehiden» i № 6 «Pastoraline»;
* kahesa simfoništ ezivändod, sidä kesken «Leonora» № 3;
* viž koncertad fortepianon täht orkestranke;
* muzik dramlavastusile: «Egmont», «Koriolan», «Stefan-kunigaz»;
* kuz' noriden voziden sonatad fortepianon täht;
* 32 sonatad fortepianon täht, «32 variacijad do-minor», i läz kuz'kümned p'jesad fortepianon täht;
* kümne sonatad violižen i fortepianon täht;
* koncert violižen täht orkestranke, koncert violižen, violončelin i fortepianon täht orkestranke («koumekerdaine koncert»);
* viž sonatad violončelin i fortepianon täht;
* sonat valtornan i fortepianon täht;
* 16 jändekvartetad;
* kuz' triod;
* «Prometein sädused»-balet;
* «Fidelio»-oper;
* Üläihastuseline mess;
* vokaline «Edahaižennoks mel'heižnaižennoks»-cikl;
* pajod erazvuiččiden runokirjutajiden sädusile, rahvahanpajoiden ümbriradmižed.

## Homaičendad

|  |  |
| --- | --- |
|  | *Nece kirjutuz om vaiše ezitegez. Tö voit abutada meile, ku kohendat sidä da ližadat sihe.* |
# Aznoičend da käskusišt

**Aznoičend da käskusišt
शोले *(Šole)| Režissör
  | Rameš Sippi |
| Scenarii
  | Salim-Džaved |
| Aktörad
  | Dharmendra, Sandživ Kumar, Amitabh Baččan, Hema Malini, Džaja Bhaduri |
| Muzikankirjutai
  | R. D. Barman |
| Žanr
  | torafil'm, dramfil'm, vestern |
| Voz'
  | 1975. |
| Piduz
  | 204 minutad |
| Valdkund
  | Indii Indii |
| Kel'
  | hindi |
| IMDb
 | **ID 0073707** |
| KinoPoisk
  | **ID 40451** |

**«Aznoičend da käskusišt»** (hindi: शोले, virkand: *Šole*; angl.: *Sholay* — «küdojad hiled») om voden 1975 Bollivudan indine torafil'm. Ezmäine ozutez Indijas oli vodel 1975. Fil'm om lujas populärine Indijas, ozutesikš, ozutelihe fil'mad Bombein «Minerva»-kinoteatras 286 nedalid (enamba 5 vot) rattemata, NSTÜ:s — vodel 1979.

## Rolid

* *Thakur Baldev Singh-inspektor* — Sandživ Kumar
* *Viru* — Dharmendra
* *Džai (Džaidev)* — Amitabh Baččan
* *Basanti* — Hema Malini
* *Radha* — Džaja Bhaduri
* *Gabbar Singh-razbainik* — Amdžad Han
* *Ramlal* — Satijen Kappu
* *Rahim Čača* — A. K. Hangal
* *Ahmed* — Sačin
* *Surma Bhopali* — Džagdip
* *Mausi* — Lila Mišra
* *Džeilor* — Asrani
* *Hariram* — Kešto Mukherdži
* *Sambha* — Mak Mohan

## Fil'man muzik

| # | Pajon nimi | Muzikantad |  |
| --- | --- | --- | --- |
| 01. | Title Music (Sholay) |  | 02:46 |
| 02. | Yeh Dosti | Kišore Kumar, Manna Dei | 05:21 |
| 03. | Haa Jab Tak Hai Jaan | Lata Mangeškar | 05:26 |
| 04. | Koi Haseena | Kišor Kumar, Hema Malini | 04:00 |
| 05. | Holi Ke Din | Kišor Kumar, Lata Mangeškar | 05:42 |
| 06. | Mehbooba Mehbooba | R. D. Barman | 03:54 |
| 07. | Yeh Dosti (opahaline versii) | Kišor Kumar | 01:49 |

## Homaičendad
# Indii-ižand

**Indii-ižand
Mr. India**| Režissör
  | Šekhar Kapur |
| Prodüser
  | Boni Kapur |
| Scenarii
  | Salim-Džaved |
| Aktörad
  | Anil Kapur Šridevi Amriš Puri |
| Muzikankirjutai
  | Laksmikant-Pijarelal |
| Žanr
  | tedoline fantastik |
| Kompanii
  | Narsimha Enterprises |
| Voz'
  | 1987. |
| Piduz
  | 179 minutad |
| Valdkund
  | Indii Indii |
| Kel'
  | hindi |
| Büdžet
  | 3 900 000 US$ |
| Salhed
  | 16 000 000 US$ |
| IMDb
 | **ID 009357** |
| KinoPoisk
  | **ID 57298** |

 *Sil sanal voib olda toižid znamoičendoid; miše nähta niid, tulgat tänna.*

**«Indii-ižand»** (angl.: *Mr. India*) om vn 1987 indine fil'm tedoližen fantastikan žanras. Ezmäine ozutez Indijas oli vodel 1987, NSTÜ:s — sil-žo vodel.

## Rolid

* *Arun Verma* — Anil Kapur
* *Sima Sahni* — Šridevi
* *Mogambo* — Amriš Puri
* *Kalender* — Satiš Kaušik
* *Gaitonde-ižand, lugendlehtesen redaktor* — Annu Kapur
* *Daaga* — Šarat Saksena
* *Tedža* — Adžit Vačani
* *Sinha-professor* — Ašok Kumar
* *Baburam* — Andžan Srivastav
* *Volkott-ižand* — Bob Kristo
* *Rupčand* — Hariš Patel

## Fil'man muzik

| # | Pajon nimi | Muzikantad |  |
| --- | --- | --- | --- |
| 01. | Hawa Hawaii | Kavita Krišnamurti |
| 02. | Karte Hain Hum Pyaar Mr. India Se | Kišor Kumar, Kavita Krišnamurti |
| 03. | Kate Nahi Katate Ye Din Ye Raat | Kišor Kumar, Ališa Činoi |
| 04. | Parody Song | Anuradha Paudval, Šabbir Kumar |
| 05. | Zindagi Ki Yahin | Kišor Kumar |
| 06. | Zindagi Ki Yahin (Sad) | Kišor Kumar |

## Homaičendad

|  |  |
| --- | --- |
|  | *Nece kirjutuz om vaiše ezitegez. Tö voit abutada meile, ku kohendat sidä da ližadat sihe.* |
# Rai Ašvarija

|  |
| --- |
| Rai Ašvarija |
| tul.: *ಐಶ್ವರ್ಯ ರೈ* |
|
Ašvarija Rai vl 2013 |
| nimi sündundan jäl'ghe: | angl.: *Aishwarya Rai* hindi: ऐश्वर्या राय |
| radmižen toižend: | киноактриса, model', iludusvõistlusel osaleja, актриса |
| sündundan dat: |
1. kül’mku 1973
 |
| sündundan sijaduz: | Mangaluru[d], Indii |
| valdkund: |  Indii |
| avtograf: |  |
|  **Rai Ašvarija VikiAitas**  |

**Ašvarija Rai Baččan** (tul.: *ಐಶ್ವರ್ಯ ರೈ* *Aišvarja Rai*, hindi: ऐश्वर्या राय *Aišvarja Rai*, angl.: *Aishwarya Rai Bachchan* [ɛːʃʋəɾjᵊ ɾɑːj ˈbətːʃən], neiččel kanzannimi oli *Rai*; sünd. 1. kül'mku 1973, Mangalur, Karnatak-štat, Indii) om indijalaine aktris, fotomodel da Miss Mail'm 1994.

## Biografii

Ašvarija om sündnu Mangalur-lidnha.

Vspäi 2007 om lähtnu mehele, Abhišek Baččan om hänen mužik, akt'or. Vl 2011 Ašvarija kändihe mamaks, Aaradhija-tütär om sündnu.

## Fil'mografii (serialoid da massižid scenoid lugemata)

* «*Tandem*» (1997) — külähine čoma Pušpavalli-neižne / Kalpana-aktris
* «*Da hö armastaškanziba toine tošt*» (1997) — Aši Kapur
* «*Ka pördugam: pördumine kodihe*» (1999) — Pudža
* «*Sinun igäks*» (1999) — Nandini
* «*Armastusen ritmad*» (2000) — Mansi
* «*Minun südäin — sinei!*» (2000) — Priti Vais
* «*Severz' sanad armastusen polhe*» (2000) — Sahiba Gareval
* «*Mel'dünuded*» (2000) — Mekha
* «*Südäikeran än'*» (2000) — Sonija
* «*Armastusen sar'*» (2001) — Sonija
* «*Devdas*» (2002) — Parvati
* «*Üks'jäine*» (2002) — Suman
* «*Südäimel'ne ičtazandmine*» (2003) — Tija Šarma
* «*Jä henges*» (2004) — Namrata Šrivastav
* «*Velg om ülemba kaiked*» (2004) — Mahalaksšmi
* «*Ka midä-k, oled mel'dünu?*» (2004) — Dija Malotra
* «*Neičeine i tühjmeled*» (2004) — Lalita Bakši
* «*Mujandoiden sömäiduz*» (2005) — Antara Vašist / Tammana
* «*Specii-princess*» (2005) — Tilo
* «*Laknau-čomač*» (2006) — Amiran / Umrao
* «*Baikerad 2: Todesižed mujandad*» (2006) — Sunehri
* «*Guru: Te satusennoks*» (2007) — Sudžata
* «*Jäl'gmäine legion*» (2007) — Mira
* «*Džodha da Akbar*» (2008) — Džodha Bai
* «*Ruza pantera 2*» (2009) — Sonia
* «*Pahatuk*» (2010) — Ragini Subramaniam
* «*Demon*» (2010) — Ragini Subramaniam
* «*Robot*» (2010) — Sana
* «*Loičii pakičend*» (2010) — Sofija De'Suza
* «*Väta vastaiti ozahut*» (2010) — Mala Malotra
* «*Ičekeskeine vedand*» (2015) — Anuradha Verma
* «*Sarbdžit*» (2016) — Dalbir Kaur
* «*Südäimel'žed azjad*» (2016) — Saba

## Homaičendad

## Irdkosketused

* Rai Ašvarija «Internet Movie Database»-saital (angl.)
* Rai Ašvarija «KinoPoisk»-saital (ven.)

|  |  |
| --- | --- |
|  | *Nece kirjutuz om vaiše ezitegez. Tö voit abutada meile, ku kohendat sidä da ližadat sihe.* |
# Restoran

Restoran Deventeras, Alamad
**Restoran** (franc. kelespäi *restaurer* — «endištada», «vahvištada») om kundaližen sömižen edheotand sömižiden avaronke assortimentanke, pakitoittud da firmižid emägusid mülütaden.

Erištadas restoranoid znamasižikš rahvahaližen keitimen polhe, arvoiden i formitesen mödhe, om äi holitesen mahtusid. Kiruhsömän restoranad oma odvad da sured, ratas päivesen tobjad palad. Kanzaližed i lüks-klassan edheotandad slokosttäs ičeze klijentan täht päpaloin. Om restoranoid suridenno organizacijoidenno, adivpertiš. Erased aluzkundad anttas vaiše murgn'ant, toižed avaidasoiš longispäi, ratas öližel aigal-ki. Om restoranoid zaloita, ned ratas emägusen tondha näht.

Restoran anglijankel'žiš maiš om mitte taht sömsija-ki.

## Istorii

Ezmäižed restoranad radoiba Kitain territorijal Tan-dinastijan aigan (ohjandiba vll 618−906). Ned sünduiba vastamha jogahižen klientan sömtahtoid, kudambad oliba erazvuiččed lujas. Aigan mändes restoranad kändihe specializirujikš.

Päivlaskmman maiš pojavad edheotandad oliba traktirad i tavernad amuižes mirus völ, no ned holitiba matknikoid päpaloin. Ezmäižed restoranad Päivlaskmmas radaškanziba Francijas 18. voz'sadan lopus, niiš elokahusen nell' tarbhašt palad oliba: čomad zalad,
melevad oficiantad, valitud i korgedladuine söm. Restoranad saiba levigandust Venäman imperijas 19. voz'sadan ezmäižes nelländeses i radoiba adivpertiš vaiše.

## Homaičendad

|  |  |
| --- | --- |
|  | *Nece kirjutuz om vaiše ezitegez. Tö voit abutada meile, ku kohendat sidä da ližadat sihe.* |
# Konditerižed tegesed

Karačunmagused
Tortuded möndlaudal
**Konditerižed tegesed** (vai **magedused**) oma äikalorižed da kebnasottud sömproduktad surenke saharan südäiolendanke.

## Eriližused

Niil oma hüvä maguz da aromat. Vaumištusen täht kävutadas jauh (tobjimalaz nižujauh), sahar, mezi, fruktad i marjad, maid i kerthut, razvad, munad, sep, trahmal, kakao, pähkimed, sömmuiktused, maguz- i aromatližad, sömmujutimed dai rohlenzoituz. Jauh konditerižes tahthas vändab toižkäzine znamoičend (erindoidenke), a vezi ei kävuta praktižišti.

## Magedusiden tipad

### Sahargrupp

* Beze
* Cukatad
* Džem
* Gril'jäž
* *Kanfetad* (iris, karamel', ledencad i m. e.)
* Keitiž
* Konfitür
* Krem
* Marcipan
* Marmelad
* Muss
* Nug
* Pastil
* Pomadk
* Povidl
* *Päivnouzmaižed magedused* (halv, lukum, pahlav i m. e.)
* Sufle
* Šokolad
* Zefir
* Žele

da toižed...

### Jauhgrupp

* Eklerad
* Keksad
* Kovrižk
* Nižunikad
* Paštikod
* Magedad pirgud
* Pirgaine
* Pirguded
* Pončikad
* Pränikad
* Rombabad
* Sagunik
* Tort
* Vahläd

da toižed...

## Kacu mugažo

* Konditerlauk
# Mahatma Gandi

|  |
| --- |
| Mahatma Gandi |
| gudžarati: મોહનદાસ ગાંધી |
|
Mahatma Gandi 1930-nzil vozil |
| nimi sündundan jäl'ghe: | gudžarati: મોહનદાસ ગાંધી |
| radmižen toižend: | politikanmez', barrister, political writer, lehtezmez', filosof, autobiograaf, esseist, ajalehe toimetaja, civil rights advocate, memuarist, humanitarian, patsifist, revolutsionäär, kirjutai, vabadusvõitleja, pacifist, jurist, advokaat, autor |
| sündundan dat: |
2. reduku 1869
 |
| sündundan sijaduz: | **Lua tõrge kohal Moodul:Sources 194. real: attempt to concatenate local 'letter' (a nil value).** |
| valdkund: |  Indii |
| kolendan dat: | 30. viluku 1948(1948-01-30) (78 vot) |
| kolendan sijaduz: | Gandhi Smriti[d], Uz' Deli, Dominion of India[d] |
| tat: | Karamchand Uttamchand Gandhi[d] |
| mam: | Putlibai Karamchand Gandhi[d] |
| avtograf: |  |
|  **Mahatma Gandi VikiAitas**  |
| **Om sädusid** VikiPurtkiš  |

**Mahatma Gandi**, todesine da täuz' nimi om **Mohandas Karamčand «Mahatma» Gandi** (gudžarati: મોહનદાસ કરમચંદ (મહાત્મા) ગાંધી, hindi: मोहनदास कर्मचन्द (महात्मा) गान्धी, angl.: *Mohandas Karamchand "Mahatma" Gandhi* ['moːɦənd̪aːs 'kərəmtʃənd̪ 'ɡaːnd̪ʱi]; sünd. 2. reduku 1869, Porbandar, Bombein prezidentkund (nüg. Gudžarat-štat), Britanine Indii — kol. 30. viluku 1948, N'ju Deli, Deli, Indii) oli likundan Indijan ripmatomudes ezinenas Britanižes Indijas, indijalaine valdkundaline da kundaline šingotai. Hänen «satjagraha»-filosofii valatoiti kožundvajehtusiden polenpidajihe: kucui boikotiruida britanižid tavaroid, aluzkundoid da käskusid.

## Biografii

Tuleban aigan kundaline šingotai openzihe Londonas, sai juristan opendust. Vozil 1921−1934 oli Indižen rahvahaližen kongressan ezimehen, sid' läksi sišpäi erižmel'žusiden tagut. Indii sai ripmatomut vides kus edel Gandin pölištust.

Mahatma Gandi koli rikondan järgnaprindan rezul'tataks, kaumad ei ole olmas. Gandin sündundpäiv (2. reduku) om rahvahaline praznik Indijas, oigendase mail'mas-ki kuti ÜRO:n Rahvahidenkeskeine päiv väged vaste (vspäi 2007). Mahatma Gandin portret om Indijan rupijan kaikil banknotoil.

Sai «Mahatma»-nimen (znamoičeb «korgedhengeline» sanskrital) olden Suviafrikan Tazovaldkundas vl 1914.

## Kanz

Kundaline šingotai oli naižiš, nell' poigad sünduihe. Politikanmehiden tutab Gandi-kanz ei ole heim, no Mahatma i Indira Gandi tegiba tundmust.

## Homaičendad

|  |  |
| --- | --- |
|  | *Nece kirjutuz om vaiše ezitegez. Tö voit abutada meile, ku kohendat sidä da ližadat sihe.* |